Antnugaris
Antnugaris (angl. backplate) – šarvas (paprastai – plokštinis), dengiantis nugarą. Antnugariu vadinama ir užpakalinė kirasos dalis. Antnugaris sudarydavo porą (kirasa) su antkrūtiniu. Viršutinę antkrūtinio dalį dažnai pridengdavo goržetas. Prie apatinio antkrūtinio krašto dažnai prisegdavo šarvinį sijonėlį (angl. faulds), kuris pridengdavo sėdmenis ir viršutines šlaunų dalis. Antnugariai būdavo vartojami rečiau už antkrūtinius, kadangi gana dažnai šansai būti užpultam iš nugaros yra mažesni.